Willem Harmsma

Willem Harmsma (Hasselt, 30 septimber 1913 – Amsterdam, 11 novimber 1966) wie in Nederlânsk boargemaster en politikus.Famylje-argyf Harmsma

 Libben en wurk 
Harmsma wie in soan fan Oebele Harmsma en Jannetje Swaan. Heit waard berne op De Himrik, waard learaar yn Dokkum en letter skoalhaad yn Hasselt. Yn 1938 boaske Harmsma oan Greta Cornelia Otten (1909-1984).

Harmsma gie nei de HBS en wurke dêrnei as folontêr by de gemeente Hasselt en as amtner by de sekretary fan de gemeenten Borger (1933-1935) en Vriezenveen (1935-1937). Fan 1937 oant 1947 wie er adjunkt-direkteur fan de Verenigde Uitgeverijen Gemeente Administratie yn Foarburch. 

Yn de Twadde Wrâldoarloch wie Harmsma warber yn it ferset."Opsterland's nieuwe burgemeester", De Heerenveensche koerier, 6 novimber 1947"De nieuwe Burgemeester van Opsterland", Nieuwsblad van Friesland, 10 novimber 1947 Nei de befrijing waard er lid fan de need-gemeenteried fan Foarburch en dêrnei wethâlder fan finânsjes en loko-boargemaster. Per 1 desimber 1947 waard er beneamd ta boargemaster fan Opsterlân, dêr't syn pake en beppe ek wennen. Dêrnjonken wie er lid fan de Provinsjale Steaten fan Fryslân en foarsitter fan de PvdA-fraksje.

Op 16 april 1966 waard Harmsma boargemaster fan Ljouwert. Sân moanne letter, op de weromreis fan in gearkomst yn De Haach, krige er yn Amsterdam in hertoanfal en stoar."Vannacht op doorreis van Den Haag: Burgemeester Harmsma in Amsterdam overleden", Leeuwarder Courant, 11 novimber 1966. Hy waard te hôf brocht yn syn wenplak Olterterp.

 Portret 
De keunstskilder Sjoerd de Vries hat Harmsma portretearre.

 Sjoch ek 
 List fan boargemasters fan Opsterlân
 List fan boargemasters fan Ljouwert

Kategory:Nederlânsk amtner
Kategory:Nederlânsk politikus
Kategory:Frysk amtner
Kategory:Frysk politikus
Kategory:PvdA-politikus
Kategory:Boargemaster fan Opsterlân
Kategory:Boargemaster fan Ljouwert
Kategory:Lid fan de Steaten fan Fryslân
Kategory:Nederlânsk fersetsstrider yn de Twadde Wrâldkriich
Kategory:Nederlânsk persoan fan Frysk komôf
Kategory:Frysk persoan fan Nederlânsk komôf
Kategory:Persoan berne yn 1913
Kategory:Persoan stoarn yn 1966